ΚΑΝΟΝΙΣΜΟΣ (ΕΚ) αριθ. 1280/94 ΤΗΣ ΕΠΙΤΡΟΠΗΣ της 2ας Ιουνίου 1994 σχετικά με τη διαδικασία που θα εφαρμόζεται σε ορισμένα αγροτικά προϊόντα που υπόκεινται σε ποσότητες αναφοράς και στατιστική επιτήρηση, καταγωγής των κρατών της Αφρικής, της Καραϊβικής και του Ειρηνικού (ΑΚΕ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 715/90 του Συμβουλίου της 5ης Μαρτίου 1990 σχετικά με το καθεστώς που εφαρμόζεται σε γεωργικά προϊόντα και σε ορισμένα εμπορεύματα που προκύπτουν από τη μεταποίηση γεωργικών προϊόντων καταγωγής κρατών ΑΚΕ ή των υπερποντίων χωρών και εδαφών (1), όπως παρατάθηκε από τον κανονισμό (ΕΟΚ) αριθ. 444/92 (2), και ιδίως τα άρθρα 16 και 27,

Εκτιμώντας:

ότι το άρθρο 16 του κανονισμού (ΕΟΚ) αριθ. 715/90 προβλέπει για ορισμένα γεωργικά προϊόντα, που καλύπτονται από τον εν λόγω κανονισμό και κατάγονται από τις χώρες αυτές, προοδευτική μείωση των δασμών, όπως και έλεγχο, που επιβάλλονται στα πλαίσια ποσοτήτων αναφοράς και κοινοτικής επιτήρησης μέσα σε προκαθορισμένα χρονοδιαγράμματα-

ότι αυτή η μείωση των δασμών πραγματοποιήθηκε σταδιακά κατά τη διάρκεια των ιδίων περιόδων και με τους ίδιους ρυθμούς με εκείνους που προβλέπονται στην πράξη προσχώρησης της Ισπανίας και της Πορτογαλίας, για τα ίδια προϊόντα που εισάγονται από τις εν λόγω χώρες στην Κοινότητα με τη σύνθεσή της στις 31 Δεκεμβρίου 1985-

ότι ο κανονισμός (ΕΟΚ) αριθ. 3593/91 της Επιτροπής της 11ης Δεκεμβρίου 1991 για εξάλειψη σε δύο τμήματα ορισμένων δασμών που εφαρμόζονται στις συναλλαγές μεταξύ της Κοινότητας των Δέκα και της Ισπανίας και της Πορτογαλίας μετά από τις μεσογειακές συμφωνίες (3) πρόβλεπε ότι οι εναπομένοντες δασμοί που εφαρμόζονται έναντι των ισπανικών και πορτογαλικών προϊόντων και οι οποίοι επρόκειτο να καταργηθούν μετά την 1η Ιανουαρίου 1993, καταργήθηκαν σε δύο τμήματα την 1η Ιανουαρίου 1992 και την 1η Ιανουαρίου 1993- ότι πρέπει, επομένως, να χορηγηθεί η ίδια παραχώρηση στα ίδια προϊόντα καταγωγής των κρατών ΑΚΕ, διατηρώντας τους ελέγχους στο πλαίσιο των ποσοτήτων αναφοράς και στατιστικής επιτήρησης που προβλέπονται από τον κανονισμό (ΕΟΚ) αριθ. 715/90-

ότι, σε εκτέλεση των διεθνών της υποχρεώσεων, εναπόκειται στην Κοινότητα να ανοίξει ποσότητες αναφοράς και να καθιερώσει σύστημα στατιστικής επιτήρησης όσον αφορά τα προϊόντα που αναφέρονται στο παράρτημα-

ότι, προκειμένου να μπορέσουν οι αρμόδιες υπηρεσίες της Επιτροπής να καταρτίσουν απολογισμό των συναλλαγών κατά προϊόν και να προβούν, ενδεχομένως, στην εφαρμογή της διαδικασίας που προβλέπεται από το άρθρο 16 παράγραφος 3 του κανονισμού (ΕΟΚ) αριθ. 715/90, τα προϊόντα αυτά υπόκεινται σε ένα σύστημα στατιστικής επιτήρησης, σύμφωνα με τις διατάξεις των κανονισμών (ΕΟΚ) αριθ. 2658/87 του Συμβουλίου (4), όπως τροποποιήθηκε τελευταία από τον κανονισμό (ΕΚ) αριθ. 882/94 της Επιτροπής (5), και (ΕΟΚ) αριθ. 1736/75 του Συμβουλίου (6), όπως τροποποιήθηκε τελευταία από τον κανονισμό (ΕΟΚ) αριθ. 1629/88 (7)-

ότι, προκειμένου να εξασφαλιστεί η αποτελεσματικότητα του συστήματος επιτήρησης, τα κράτη μέλη πρέπει να προβαίνουν σε καταλογισμό των εν λόγω εισαγωγών στις ποσότητες αναφοράς ανάλογα με το ρυθμό με τον οποίο τα προϊόντα αυτά προσκομίζονται στο τελωνείο υπό κάλυψη διασαφήσεων θέσης σε ελεύθερη κυκλοφορία- ότι πρέπει, επομένως, να ανοιχτούν οι ποσότητες αναφοράς για τα προϊόντα που αναφέρονται στο παράρτημα, για τις αναφερόμενες στο παράρτημα περιόδους κατά τη διάρκεια ισχύος του κανονισμού (ΕΟΚ) αριθ. 715/90-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι εισαγωγές στην Κοινότητα ορισμένων προϊόντων καταγωγής των κρατών της Αφρικής, της Καραϊβικής και του Ειρηνικού πραγματοποιούνται με μηδενικό δασμό στα πλαίσια του καθεστώτος ποσοτήτων αναφοράς και στατιστικής επιτήρησης.

Η περιγραφή των προϊόντων που αναφέρονται στο πρώτο εδάφιο, οι κωδικοί ΣΟ, οι περίοδοι ισχύος και το ύψος των ποσοτήτων αναφοράς αναφέρονται στο παράρτημα.

2. Οι καταλογισμοί στις ποσότητες αναφοράς πραγματοποιούνται με το ρυθμό που τα εμπορεύματα παρουσιάζονται στο τελωνείο με την κάλυψη διασαφήσεων θέσης σε ελεύθερη κυκλοφορία, συνοδευόμενα από ένα πιστοποιητικό κυκλοφορίας των εμπορευμάτων. Όταν το πιστοποιητικό κυκλοφορίας των εμπορευμάτων προσκομίζεται εκ των υστέρων, ο καταλογισμός στην αντίστοιχη ποσότητα αναφοράς λαμβάνει χώρα κατά την ημερομηνία αποδοχής της διασάφησης θέσης σε ελεύθερη κυκλοφορία.

Η κατάσταση εξάντλησης των ποσοτήτων αναφοράς διαπιστώνεται σε κοινοτικό επίπεδο με βάση τις εισαγωγές που καταλογίζονται σύμφωνα με τους όρους που προσδιορίζονται στο πρώτο εδάφιο και κοινοποιούνται στη Στατιστική Υπηρεσία των Ευρωπαϊκών Κοινοτήτων, κατ' εφαρμογή των διατάξεων των κανονισμών (ΕΟΚ) αριθ. 2658/87 και (ΕΟΚ) αριθ. 1736/75.

Άρθρο 2

Τα κράτη μέλη και η Επιτροπή συνεργάζονται για να εξασφαλίσουν την τήρηση του παρόντος κανονισμού.

Άρθρο 3

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιουλίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Ιουνίου 1994.

Για την Επιτροπή

Christiane SCRIVENER

Μέλος της Επιτροπής

(1) ΕΕ αριθ. L 84 της 30. 3. 1990, σ. 85.

(2) ΕΕ αριθ. L 52 της 27. 2. 1992, σ. 7.

(3) ΕΕ αριθ. L 341 της 12. 12. 1991, σ. 13.

(4) ΕΕ αριθ. L 256 της 7. 9. 1987, σ. 1.

(5) ΕΕ αριθ. L 103 της 22. 4. 1994, σ. 5.

(6) ΕΕ αριθ. L 183 της 14. 7. 1975, σ. 3.

(7) ΕΕ αριθ. L 147 της 14. 6. 1988, σ. 1.

ΠΑΡΑΡΤΗΜΑ

"(σε τόνους)>(1)"> ID="1">12.0030> ID="2">ex 0704 90 90> ID="3">0704 90 90 * 92> ID="4">Κινέζικες κράμβες νωπές ή διατηρημένες με απλή ψύξη> ID="5">1. 11 - 31. 12. 1994> ID="6">1 000"> ID="1">12.0050> ID="2">ex 0705 11 10> ID="3">0705 11 10 * 23> ID="4">Μαρούλια "Iceberg" (Lactuca sativa L, ποικιλίας capitata L.)> ID="5">1. 7 - 31. 10. 1994> ID="6">1 000"> ID="1">12.0060> ID="2">ex 0709 10 00> ID="3">0709 10 00 * 30> ID="4">Αγκινάρες νωπές ή διατηρημένες με απλή ψύξη> ID="5">1. 10 - 31. 12. 1994> ID="6">1 000"> ID="1">12.0080> ID="2">ex 0809 10 00> ID="3">0809 10 00 * 60 0809 10 00 * 80> ID="4">Βερίκοκα νωπά> ID="5">1. 9. 1994 - 30. 4. 1995> ID="6">2 000"> ID="1">12.0090 (1)> ID="2">ex 0809 20 60 ex 0809 20 80> ID="3">0809 20 60 * 30 0809 20 80 * 31 0809 20 80 * 39> ID="4">Κεράσια νωπά> ID="5">1. 11. 1994 - 31. 3. 1995> ID="6">2 000"> ID="1">12.0100 (1)> ID="2">ex 0809 30 10 ex 0809 30 90> ID="3">0809 30 10 * 10 0809 30 90 * 10> ID="4">Ροδάκινα (στα οποία περιλαμβάνονται και τα brugnons και nectarines) φρέσκα> ID="5">1. 12. 1994 - 31. 3. 1995> ID="6">2 000"> ID="1">12.0110> ID="2">ex 0809 40 19> ID="3">0809 40 19 * 25> ID="4">Δαμάσκινα νωπά> ID="5">15. 12. 1994 - 31. 3. 1995> ID="6">2 000""

>

(1) Οι κωδικοί Taric που αναφέρονται κατωτέρω είναι οι εφαρμοζόμενοι κατά την αναγραφόμενη περίοδο έναντι εκάστου αριθμού σειράς.